Jane Fonda skrik vir niks!
JY LEES NOU Jane Fonda skrik vir niks!
Op 75 is sy steeds bekend – iets wat op sigself 'n groot prestasie in Hollywood is. Maar nadat sy borskanker oorleef het, is Jane Fonda dapperder as ooit.
Toe dié Oscar-bekroonde aktrise onlangs in 'n onderhoud met die kletskoningin Oprah Winfrey in haar televisiereeks Oprah's Next Chapter gepraat het,het sy gesê: "Ek het gevoel ek het by 'n familie van miljoene vroue aangesluit wat ook al hierdeur is. En ek het gedink 'dit is interessant' ... "
'n Rustige en stylvol geklede Jane het in die onderhoud gesê op haar ouderdom is daar min dinge wat haar bang maak, en die dood is beslis nie een daarvan nie. "Ek hoop ek gaan nie dood nie, maar ek is nie bang om dood te gaan nie."
Die aktrise het twee biologiese kinders, Vanessa Vadim (44) en Troy Garity (39), wat albei in die filmbedryf is. Sy het ook in die 1980's saam met haar vorige man, Tom Hayden, 'n tienerdogter, Mary Williams, "aangeneem" – alhoewel dit nie amptelik was nie.